 Nigeria Elections 2019: Ènìyàn 15 kú lẹyìn tí ìpolongo APC parí ní Port Harcourt Ile iwosan ikọṣẹ iṣegun oyinbo ti Fasiti ilu Port Harcourt fi idi rẹ mulẹ fun BBC pe, eniyan mẹẹdogun lo ku lasiko ti awọn ero n to kopa nibi eto naa ni papa iṣere Adokiye Amiesimaka n da giiri jade nigba ti ipolongo ibo aarẹ ẹgbẹ APC pari lọjọ Iṣẹgun, ọjọ kejila, oṣu Keji ọdun 2019. Ẹrọ káàdì ìdìbò 4,695 ló jóná lọfíìsì INEC ní Anambra Aranṣọ, olórin àti àwọn mì í ti ko fẹ kí ìdìbò kásẹ nílẹ ní Nàìjíríà 2019: Wo fídíò bí wọn ṣe sọ nǹkan lu àwọn adarí APC lAbẹokuta Agbẹnusọ fun ileewosan naa, Kem Elebiga sọ pe akọsilẹ ẹka to n mojuto itọju pajawiri ati ijamba ọkọ nileewosan naa fihan pe oku eniyan mẹẹdogun ni wọn gbe wa si ileewosan naa lati papa iṣere ọhun - ọkunrin mẹta, obinrin mejila. Ati wi pe eniyan mejila to farapa ni awọn dokita ṣi n tọju lọwọ, ti awọn mẹta si ti pada sile. Iroyin to tẹ wa lọwọ ni pe, bi awọn eniyan ṣe n da giiri jade ninu papa iṣere naa nigba ti eto ipolongo ibo pari, ni wọn bẹrẹ si ni ti ara wọn ṣubu nitori ero to pọ. Amọ ṣa, agbẹnusọ fun ileeṣẹ ọlọpaa nipinlẹ Rivers, sọ pe kọmisana ọlọpaa nipinlẹ naa, Usman Belel ti paṣẹ iwadi ohun to fa titẹra ẹni pa ọhun. Awọn ibo mii ti awọn eniyan ti ku nibi iwọde oṣelu ni 2019 Lootọ lo da bi ẹni pe ilu Port Harcourt ni awọn eniyan ti padanu ẹmi wọn ju lati igba ti eto ipolongo ibo ọdun 2019 ti bẹrẹ, ṣugbọn iru iṣẹlẹ yii ti waye ni awọn ilu mi i. Nipinlẹ Borno, awọn eniyan tẹ ara wọn pa, bakan naa ni Taraba, eniyan mẹjọ lo jẹ Ọlọrun nipe. Bakan naa ni nkan ri nipinlẹ Sokoto lasiko ipolongo ibo. Gbogbo rẹ si waye nibi ipolongo ibo aarẹ ẹgbẹ oṣelu APC. Fun ẹgbẹ oṣelu PDP, ìtàgé wo lulẹ nibi ipolongo kan ti wọn ṣe ni ipinlẹ Kebbi ko si fijuhan boya ẹnikẹni ku tabi bẹẹkọ. : Ko din ni eniyan mejila to padanu ẹmi wọn nibi ipolongo ibo ti ẹgbẹ oṣelu All Progressives Congress, APC, ṣe nilu Port Harcourt. 